BG
16.1.2023 г.
Официален вестник на Европейския съюз
C 15/15
Решение на Съда (четвърти състав) от 17 ноември 2022 г. (преюдициално запитване от Sąd Okręgowy w Warszawie — Полша) — „TOYA“ sp. z o.o., Polska Izba Informatyki i Telekomunikacji/Prezes Urzędu Komunikacji Elektronicznej (Дело C-243/21) (1) (Преюдициално запитване — Далекосъобщения — Директива 2002/19/ЕО (Директива за достъпа) — Член 8, параграф 3 — Директива 2014/61/ЕС — Член 1, параграфи 3 и 4 и член 3, параграф 5 — Правомощие на националния регулаторен орган да налага ex ante регулаторни условия, свързани с достъпа до физическата инфраструктура на мрежов оператор, който няма значителна пазарна сила — Липса на спор относно достъпа) (2023/C 15/14) Език на производството: полски Запитваща юрисдикция Sąd Okręgowy w Warszawie
Страни в главното производство Жалбоподатели: „TOYA“ sp. z o.o., Polska Izba Informatyki i Telekomunikacji
Ответник: Prezes Urzędu Komunikacji Elektronicznej
При участието на: Polska Izba Komunikacji Elektronicznej
Диспозитив Член 1, параграфи 3 и 4 и член 3, параграф 5 от Директива 2014/61/ЕС на Европейския парламент и на Съвета от 15 май 2014 година относно мерките за намаляване на разходите за разгръщане на високоскоростни електронни съобщителни мрежи във връзка с член 1, параграф 1, член 5, параграф 1 и член 8, параграф 3 от Директива 2002/19/ЕО на Европейския парламент и на Съвета от 7 март 2002 година относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа), изменена с Директива 2009/140/ЕО на Европейския парламент и на Съвета от 25 ноември 2009 г., както и с членове 8 и 12 от Директива 2002/21/ЕО на Европейския парламент и на Съвета от 7 март 2002 година относно общата регулаторна рамка за електронните съобщителни мрежи и услуги (Рамкова директива), изменена с Директива 2009/140,
трябва да се тълкуват в смисъл, че:
допускат национален регулаторен орган, компетентен в областта на електронните съобщения, да задължава мрежов оператор, който не е определян като притежаващ значителна пазарна сила, да прилага установените ex ante от този орган условия, регулиращи правилата за достъп на действащи в тази област предприятия до физическата инфраструктура на този оператор, включително правилата и процедурите за сключване на договори и прилаганите цени за достъпа, независимо дали има спор относно този достъп и дали е налице ефективна конкуренция.
(1)
ОВ C 289, 19.7.2021 г.